Prva Direktiva Komisije

z dne 18. aprila 1978

o spremembi prilog k Direktivi 66/402/EGS o trženju semena žit

(78/387/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/402/EGS z dne 14. junija 1966 o trženju semena žit [1], kakor je bila nazadnje spremenjena z Direktivo 78/55/EGS [2], in zlasti člena 21a Direktive,

ker je treba glede na razvoj znanstvenega in tehničnega znanja, zaradi razlogov, navedenih spodaj, spremeniti priloge I, II in III k navedeni direktivi;

ker je treba pogoje za potrjevanje semena koruze prilagoditi obstoječim mednarodnim sistemom za certificiranje sortnosti semena;

ker je treba, da bi izboljšali kakovost semena, predvideti pogoje glede na predhodni posevek;

ker je treba predvideti standarde sortne čistosti, ki jih mora izpolnjevati posevek v primeru nekaterih nadaljnjih vrst, zato da bi izboljšali genetsko vrednost semena;

ker je treba določene standarde, ki jih mora izpolnjevati seme riža, prilagoditi kakovosti semen, ki je ponavadi dosežena;

ker je treba zato, da bi izpolnili pogoje za uradni pregled semena, izveden v skladu s sedanjimi mednarodnimi metodami, revidirati nekatere določbe;

ker v danih razmerah ni bilo mogoče poskrbeti za popolno uskladitev pogojev, ki se znotraj Skupnosti uporabljajo za prisotnost Avena fatua; ker se pred 1. julijem 1983 vseeno poskusi zaostriti pogoje, določene v zvezi s tem v Direktivi 66/402/EGS, da bi dosegli popolno uskladitev;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Direktiva 66/402/EGS se spremeni:

1. Priloga I se glasi, kot sledi:

PRILOGA I

POGOJI, KI JIH MORA IZPOLNJEVATI POSEVEK

1. Predhodni posevek na zemljišču ni bil nezdružljiv s proizvodnjo semena vrste in sorte posevka, zemljišče pa je v zadovoljivi meri prosto samosevcev iz predhodnega posevka.

2. Posevek izpolnjuje naslednje standarde glede razdalj od sosednjih virov oprašitve, ki bi lahko povzročile nezaželene tujo oprašitev:

Posevek | Najmanjša razdalja |

1 | 2 |

Phalaris canariensis, Secale cereale: | |

—pri proizvodnji osnovnega semena | 300 m |

—pri proizvodnji certificiranega semena | 250 m |

Zea mays | 200 m |

Te razdalje se lahko zanemarijo, če obstaja zadovoljiva zaščita pred kakršno koli nezaželeno tujo oprašitvijo.

3. Posevek ima zadovoljivo sortno pristnost in sortno čistost ali, v primeru posevka samooplodne linije Zea mays, zadovoljivo pristnost in čistost glede svojih lastnosti.

Pri proizvodnji semena hibridnih sort Zea mays veljajo zgoraj navedene določbe tudi za značilnosti komponent, vključno z moško sterilnostjo in obnovitvijo fertilnosti.

Posevki Phalaris canariensis, Secale cereale in Zea mays so zlasti v skladu z naslednjimi standardi ali drugimi pogoji:

A. Phalaris canariensis, Secale cereale:

število rastlin v posevku, ki so prepoznavne kot rastline, ki očitno ne pripadajo sorti, ne presega:

- ena na 30 m2 pri proizvodnji osnovnega semena,

- ena na 10 m2 pri proizvodnji certificiranega semena.

B. Zea mays:

(a) odstotek števila rastlin, ki so prepoznavne kot rastline, ki očitno ne pripadajo sorti, samooplodni liniji ali komponenti, ne presega:

(aa) pri proizvodnji osnovnega semena:

(i) samooplodne linije, 0,1 %,

(ii) dvolinijskega hibrida, vsake komponente, 0,1 %

(iii) tuje prašne sorte, 0,5 %;

(bb) pri proizvodnji certificiranega semena:

(i) komponente hibridnih sort:

- samooplodne linije, 0,2 %,

- dvolinijskega hibrida, 0,2 %

- tujeprašne sorte, 1,0 %;

(ii) tujeprašne sorte, 1,0 %;

(b) pri proizvodnji semena hibridnih sort so izpolnjeni naslednji drugi standardi in pogoji:

(aa) rastline moške komponente takrat, ko rastline ženske komponente cvetijo, prašijo cvetni prah;

(bb) kjer je to ustrezno, se opravi sterilizacija;

(cc) ko ima 5 % ali več rastlin ženske komponente receptivno svilo, odstotek rastlin ženske komponente, ki so prašile ali prašijo cvetni prah, ne presega:

- 1 % pri posameznem uradnem poljskem pregledu, in

- 2 % pri vseh uradnih poljskih pregledih skupaj.

Za rastline, ki so prašile ali prašijo cvetni prah, se štejejo tiste, pri katerih se na 50 mm ali več centralne veje metlic ali na stranskih vejah metlice na zalistnikih pojavijo odprti prašniki in prašijo cvetni prah.

4. Škodljivi organizmi, ki zmanjšajo uporabnost semena, predvsem Ustilaginae, so na najmanjši možni stopnji.

5. Izpolnjevanje zgoraj navedenih standardov in drugih pogojev se preveri z uradnimi poljskimi pregledi.

Ti poljski pregledi se izvedejo v skladu z naslednjimi pogoji:

A. Stanje in stopnja razvoja posevkov omogoča ustrezen pregled.

B. Število poljskih pregledov je vsaj:

(a) pri vrstah Avena sativa, Hordeum distichum, Hordeum polystichum, Oryza sativa, Phalaris canariensis, Triticum aestivum, Triticum durum, Triticum spelta, Secale cereale: ena;

(b) pri Zea mays v času cvetenja:

(aa) tujeprašne sorte: ena,

(bb) samooplodne linije ali hibridi: tri.

Kadar posevek sledi posevku Zea mays prejšnjega ali tekočega leta, se opravi vsaj en dodatni poljski pregled, zato da se preveri skladnost z določbami, opredeljenimi v točki 1 te priloge.

C. V skladu z ustreznimi metodami se določijo velikost, število in razvrstitev kontrolnih enot zemljišča, na katerih se opravi pregled, zato da bi preverili skladnost z določbami iz te priloge.

2. Priloga II se glasi, kot sledi:

PRILOGA II

POGOJI, KI JIH MORA IZPOLNJEVATI SEME

1. Seme ima zadovoljivo sortno pristnost in sortno čistost ali, v primeru posevka samooplodne linije Zea mays, zadovoljivo pristnost in čistost glede svojih lastnosti. Pri proizvodnji semena hibridnih sort Zea mays se zgoraj navedene določbe nanašajo tudi na lastnosti komponent.

Seme vrst, naštetih spodaj, je zlasti v skladu z naslednjimi standardi ali drugimi pogoji:

A. Avena sativa, Hordeum distichum, Hordeum polystichum, Oryza sativa, Triticum aestivum, Triticum durum, Triticum spelta:

Kategorija | Najmanjša sortna čistost (%) |

1 | 2 |

Osnovno seme | 99,9 |

Certificirano seme, 1. množitev | 99,7 |

Certificirano seme, 2. množitev | 99,9 |

Najmanjša sortna čistost se preveri predvsem s poljskimi pregledi, opravljenimi v skladu s pogoji, določenimi v Prilogi I.

B. Zea mays:

Kadar se za proizvodnjo certificiranega semena hibridnih vrst uporabi moško sterilna ženska komponenta in moška komponenta, ki ne obnavlja moške fertilnosti, se seme proizvede:

- ali z mešanjem partij semena v razmerju, ustreznem za sorto, pri katerem je bila na eni strani uporabljena moško sterilna ženska komponenta, na drugi pa moško fertilna ženska komponenta,

- ali s proizvodnjo moško sterilne ženske komponente in moško fertilne ženske komponente v razmerju, ustreznem za sorto. Razmerje med temi komponentami se preveri s poljskimi pregledi, opravljenim v skladu s pogoji, določenimi v Prilogi I.

2. Seme ustreza naslednjim standardom ali drugim pogojem v zvezi s kalivostjo, tehnično čistoto in vsebnostjo semena drugih vrst rastlin:

A. Tabela:

Vrsta in kategorija | Najmanjša kalivost (% čistega semena) | Najmanjša tehnična čistota (utežni %) | Oryza sativaNajvečje dovoljeno število semen drugih vrst rastlin, vključno z rdečimi semeni vrste v vzorcu z maso, določeno v stolpcu 4 Priloge III (skupaj na stolpec) |

Druge vrste rastlin (a) | Rdeča semena vrste Oryza sativa | Druge vrste žita | Vrste rastlin razen žita | Avena fatua, Avena sterilis, Avena ludoviciana, Lolium temulentum | Raphanus raphanistrum Agrostemma githago | Panicum spp. |

1 | 2 | 3 | 4 | 5 | 6 | 7 | 8 | 9 | 10 |

Avena sativa, Hordeum distichum, Hordeum polystichum, Triticum aestivum, Triticum durum, Triticum spelta:

—osnovno seme | 85 | 99 | 4 | | 1(b) | 3 | 0(c) | 1 | |

—certificirano seme, 1. in 2. množitev | 85 | 98 | 10 | | 7 | 7 | 0(c) | 3 | |

Phalaris canariensis:

—osnovno seme | 75 | 98 | 4 | | l(b) | | 0(c) | | |

—certificirano seme | 75 | 98 | 10 | | 5 | | 0(c) | | |

Oryza sativa:

—osnovno seme | 80 | 98 | 4 | 2 | | | | | 1 |

—certificirano seme, 1. množitev | 80 | 98 | 10 | 5 | | | | | 3 |

—certificirano seme, 2. množitev | 80 | 98 | 15 | 10 | | | | | 3 |

Secale cereale:

—osnovno seme | 85 | 98 | 4 | | 1(b) | 3 | 0(c) | 1 | |

—certificirano seme | 85 | 98 | 10 | | 7 | 7 | 0(c) | 3 | |

Zea mays | 90 | 98 | 0 | | | | | | |

B. Standardi ali drugi pogoji, ki se uporabljajo ob sklicevanju nanje v tabeli v oddelku (2)(A) te Priloge:

(a) Največja vsebnost semen, določena v stolpcu 4, vključuje tudi semena vrst iz stolpcev 5 do 10.

(b) Drugo seme ne šteje za nečistoto, če v drugem vzorcu enake mase ni semen drugih vrst žita.

(c) Prisotnost enega semena vrste Avena fatua, Avena sterilis, Avena ludoviciana ali Lolium temulentum v vzorcu predpisane mase ne šteje za nečistoto, kadar v drugem vzorcu iste mase ni semen teh vrst.

3. Škodljivi organizmi, ki zmanjšajo uporabnost semena, so na najmanjši možni stopnji.

Predvsem je seme v skladu z naslednjimi standardi:

Kategorija | Claviceps purpurea (največje število sklerocijev ali delcev sklerocijev v vzorcu mase, opredeljene v stolpcu 4 Priloge III) |

1 | 2 |

Osnovno seme | 1 |

Certificirano seme | 3 |

3. Priloga III se glasi, kot sledi:

PRILOGA III

MASA PARTIJ IN VZORCEV

Vrste | Največja masa partije (v tonah) | Najmanjša masa vzorca, ki ga je treba odvzeti iz partije (v gramih) | Masa vzorcev za določitev po številu, določenih v stolpcih od 4 do 10 Priloge II(2)(A) in Priloge (II)(3) (v gramih) |

1 | 2 | 3 | 4 |

Avena sativa, Hordeum distichum, Hordeum polystichum, Triticum aestivum, Triticum durum, Triticum spelta, Secale cereale | 20 | 1000 | 500 |

Phalaris canariensis | 10 | 400 | 200 |

Oryza sativa | 20 | 500 | 500 |

Zea mays, osnovno seme samooplodnih linij | 20 | 250 | 250 |

Zea mays, osnovno seme razen samooplodnih linij; certificirano seme | 20 | 1000 | 1000 |

Člen 2

1. Države članice najkasneje do 1. julija 1980 sprejmejo zakone in druge predpise, potrebne za uskladitev s to direktivo.

2. Države članice zagotovijo, da za seme žit zaradi različnih datumov izvajanja te direktive ne veljajo nobene omejitve pri trženju v skladu z odstavkom 1.

Člen 3

Ta direktiva je naslovljena na države članice.

V Bruslju, 18. aprila 1978

Za Komisijo

Finn Gundelach

Podpredsednik

[1] UL 125, 11.7.1966, str. 2309/66.

[2] UL L 16, 20.1.1978, str. 23.

--------------------------------------------------